Raleva tsy maintsy manaraka ny baikoko izy raha mbola te hiasa eto amiko eh. Rahanitra inona koa aanefa ny tombontsoa azonao any amin’ny izay hanambadiany na tsia? Raleva misy mihitsy! Rahanitra inona eh? Lazao! Raleva rehefa manana ny azy izy dia tsy mitsiriritra ny an’olona intsony. Rahanitra hay mbola fahasarotam-piaro ihany no mibahana ao an-tsainao ao ah! Raleva ka izy mihitsy anie no nivaky tamiko teo eh! Rahanitra nivaky taminao hoe ahoana? Raleva ny fitsiriritany anao. Rahanitra shhh! Izao redirediny rehetra izao ve dia horaisinao ho tena izy daholo eh. Fantany fa saro-piaro ianao dia vao maika ranitiny. Raleva hmmm! Tena mibahana ao am-pon’ileiry mihitsy ny fitsiriritana anao kah! Hitako tamin’ny fiteniny sy ny fihetsiny rehetra izany. Rahanitra eritreritra efa vonton’ny hasarotam-piaro ho aho ny anao. Raleva tsy henonao mantsy ny teniny teo ka manao an’izany ianao ah! Rahanitra fa ahoana ho izy? Raleva asainy maka an’i bao sondenda sy bozy borera aho. Fa ianao, hono, no aleo ho azy. Izany ve dia mba rariny eh? Rahanitra hahahaha! Raha zazakely ianao raleva dia tsy nampaninona ahy fa ianao olon-dehibe dia mampieritreritra. Tsy fantatrao ve fa ataon’ikotollita fanadala fotsiny ianao eh? Mba menatra raleva an. Raleva ka tsy lefitro mihitsy ts’inona rah any momba ny vadiko no resadresahana sy kitikitihina kah. Zavatra hafa no azony hanaovana sangisangy. Rahanitra dia terenao hanambady izy izany satria niteny an’izany? Raleva ao anatiny daholo izany rehetra izany eh. Fa i bozy borera sy i bao sondenda koa ange efa niady an’ileiry eh. Rahanitra niady azy ahoana koa? Raleva hein! Mbola tsy henonao angaha izy roa vavy nifandringo-bolo tany am-patsakana tany? Samy nilaza fa sipan’ikotolita, hono, izy dia raikitra ny rombo. Rahanitra ntsss! Ampiresahan’ny olona fotsiny ianao raha izany. Fa tsy niady izany mihitsy izy roa vavy. Vao hitako niaraka avy tany an-tsena tany anger y zareo eh! Miresaka tsara sy mifampitsikitsiky ery! Raleva ka efa samy nitony izany ny fony ka. Rahanitra fantatry ny olona ho aho ny hamaivanan-dohanao. Dia hadalain’izay karazana olona rehetra izao ianao. Ilazany zavatra tsy misy dia mino avy hatrany. Rehefa kelikely angamba mbola asain’ny olona manao ny tsy fanao ihany koa. Raleva na nisy izany adin’ny bozy borera sy bao sondenda izany natsy nisy, tsy maintsy manam- bady ny iray amin’ireny ikotolita. Na atambany ihany koa aza izy roa vavy ka maninona kah! Tsy tiko mantsy ny ahy ny mampiasa olona célibataire rahanitra rahoviana ary ianao vao afaka amin’ity hasarotam-piaronao ity eh? Raleva ny fitiavako anao mitafotafo rahanitra no hiarovako anao tsy ho tsiriritin’ny olona an! Tsy fantatrao ange izay any an-tsain’ny olona any eh! Rahanitra ka nahoana ary aho raha afatotrao ato an-trano dia tsy afaka mivoaka intsony eh! Amin’izay dia tsy hisy mpahita ary tsy misy ho tsiriritina intsony. Raleva raha azo natao moa ve izany tsy efa nataoko. Rahanitra tena adala mihitsy ianao raleva an! Ny an’ny olona aza ireherehany mihitsy izany hoe misy mitsiriritra ny vadiny, fa tsy tondroin’ny olona molotra hoe iny, hono, no mba vadiny. Ny anao anefa toa fahoriana ho anao ny manana vady tsiriritin’ny olona. Raleva ka raha asin’ny sasany ody fitia sy fanainga lavitra ianao dia mba ahoana ny amiko? Ratsy mihitsy izany eritreritrao izany raleva an. Tsy mahita afa-tsy lafin- javatra ratsy. Io ody fitia sy fanainga lavitra io foana no tanitanisaina lava eo.